
****

**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: [dome@balvi.lv](mailto:dome@balvi.lv)

Balvos

**PIELIKUMS**

Balvu novada domes

2025.gada 25.septembra

lēmumam (prot. Nr.\_\_\_, \_\_\_.§)

**Paskaidrojuma raksts**

**par Balvu novada domes 2025.gada 25.septembra saistošo noteikumu Nr.\_\_\_/2025 “Grozījumi Balvu novada domes 2022.gada 24.marta saistošajos noteikumos Nr.8/2022 “Par koku ciršanu ārpus meža Balvu novadā”” projektu**

|  |  |
| --- | --- |
| Paskaidrojumu raksta sadaļas | Informācija |
| 1. Projekta mērķis un nepieciešamības pamatojums | Noteikumi paredz mainīt kārtību, kādā tiek risināta ārpus meža augošu atsevišķu koku ciršanu Balvu novadā. Šobrīd attiecīgos lēmumus pieņem un veic atbilstošās darbības Zemes lietu un vides jautājumu komisija. Ar šiem noteikumiem tiek paredzēts, ka turpmāk to darīs Balvu novada Būvvalde.  Iemesls šāda risinājuma izvērtēšanai ir pieaugošais iesniegumu skaits un iedzīvotāju aktivitāte. Nododot šos pienākumus būvvaldei process kļūs operatīvāks un efektīvāks. Pašreizējā kārtībā, kurā Zemes lietu un vides jautājumu komisija izskata iesniegumus par koku ciršanu, prasa papildus laika un resursu ieguldījumu, īpaši gadījumos, kad nepieciešama objektu apsekošana dabā. Būvvaldei ir darbinieki, kas ikdienā veic teritorijas apsekošanu un būvniecības procesu uzraudzību, tādējādi šo funkciju varētu veikt efektīvāk un operatīvāk. Ministru kabineta noteikumi Nr. 309 “Noteikumi par koku ciršanu ārpus meža” pieļauj pašvaldībām deleģēt ārpus meža augošu koku ciršanas atļauju izsniegšanas funkciju attiecīgajām institūcijām, kuras spēj nodrošināt profesionālu izvērtējumu, tostarp ainavas, apstādījumu un būvniecības aspektus. Būvvalde ar atbilstošu speciālistu piesaisti var to pilnvērtīgi nodrošināt. Daļa koku ciršanas pieprasījumu ir tieši saistīta ar būvniecības iecerēm, inženierkomunikāciju izbūvi, teritoriju labiekārtošanu vai piekļuves nodrošināšanu. Šādos gadījumos Būvvaldes līdzdalība ir būtiska, lai izvērtējums būtu ne tikai no dabas aizsardzības, bet arī no telpiskās plānošanas viedokļa. Ja minētie pienākumi tiek nodoti būvvaldei, Zemes lietu un vides jautājumu komisija varēs vairāk koncentrēties uz cita līmeņa jautājumu risināšanu – zemes lietošanas politiku, teritorijas sakopšanas plānošanu, ilgtspējīgas vides pārvaldības aspektiem, atstājot operatīvās funkcijas izpildstruktūrām.  Veicot šos saistošo noteikumu grozījumus, vienlaicīgi tiek veikti atsevišķu terminu precizējumi saistībā ar aizvadītajā laika posmā (kopš grozāmo saistošo noteikumu pieņemšanas) notikušajām pašvaldības administrācijas struktūras izmaiņām. |
| 2. Ietekme uz pašvaldības budžetu | Šiem saistošajiem noteikumiem nav būtiskas ietekmes uz pašvaldības budžetu. Samazināsies pašvaldības izdevumi, kas saistīti ar komisijas darba apmaksu, jo neskatot jautājumus par koku ciršanu, samazināsies komisijas sēžu laiks. Samazināsies arī degvielas izdevumi, kas saistīti ar koku apsekošanu. |
| 3. Ietekme uz vidi | Šiem saistošajiem noteikumiem nav ietekmes uz vidi. |
| 4. Ietekme uz administratīvajām procedūrām | Administratīvās procedūras netiks būtiski mainītas. Mainīsies tikai jau esošo administratīvo procedūru izpildītāji. |
| 5. Ietekme uz pašvaldības funkcijām un cilvēkresursiem | Papildus ietekmes uz pašvaldības funkcijām nav. Arī izmaiņas cilvēkresursos nav plānotas. |
| 6. Noteikumu izpildes nodrošināšana | Noteikumu izpilde tiks nodrošināta, ņemot vērā pašvaldības budžetā šim mērķim paredzētos līdzekļus. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Papildus izmaksu noteikumos minētā mērķa sasniegšanai nav. Tieši otrādi – ir neliels resursu ietaupījums (komisijas locekļu darba samaksa, degvielas izdevumi). |
| 8. Informācija par konsultācijām ar iedzīvotājiem | Konsultācijas ar sabiedrības pārstāvjiem saistošo noteikumu izstrādes procesā nav notikušas.  Atbilstoši Pašvaldību likuma 46.panta trešajā daļā noteiktajam, saistošo noteikumu projekts tika publicēts Balvu novada pašvaldības oficiālajā tīmekļvietnē no 05.09.2025. līdz 22.09.2025. |

Domes priekšsēdētājs J.Trupovnieks